
Către, 

  BIROUL PERMANENT AL 

CAMEREI DEPUTAŢILOR 


Vă înaintăm, alăturat, raportul comun asupra proiectului de Lege privind vânzarea imobilelor sau a spaţiilor, aflate în proprietatea privată a statului sau a unităţilor administrativ-teritoriale, închiriate asociaţiilor sau fundaţiilor, trimis Comisiei juridice, de disciplină şi imunităţi şi Comisiei pentru administraţie publică şi amenajarea teritoriului pentru examinare în fond, cu adresa nr. PLx 246/2019 din 13 mai 2019.
	PREŞEDINTE,


	VICEPREŞEDINTE,



	              NICUŞOR HALICI
	ION CĂLIN

R A P O R T    C O M U N
asupra proiectului de Lege privind vânzarea imobilelor sau a spaţiilor, aflate în proprietatea privată a statului sau a unităţilor administrativ-teritoriale, închiriate asociaţiilor sau fundaţiilor

În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, Comisia juridică, de disciplină şi imunităţi şi Comisia pentru administraţie publică şi amenajarea teritoriului  au fost sesizate, prin adresa nr. PLx 246/2019 din 13 mai 2019, cu dezbaterea în fond, a proiectului de Lege privind vânzarea imobilelor sau a spaţiilor, aflate în proprietatea privată a statului sau a unităţilor administrativ-teritoriale, închiriate asociaţiilor sau fundaţiilor, înregistrat la Comisia juridică, de disciplină şi imunităţi cu nr.4c-13/442/2019 şi la Comisia pentru administraţie publică şi amenajarea teritoriului cu nr.4c-7/218/2019.
Senatul a adoptat proiectul de lege în şedinţa din data de 6 mai 2019 ca urmare a depăşirii termenului de adoptare, potrivit art.75 alin.(2) teza a III-a din Constituţia României republicată.
Camera Deputaţilor este Cameră decizională potrivit prevederilor art.75 din Constituţia României, republicată şi ale art.92 din Regulamentul Camerei Deputaţilor, republicat, cu modificările şi completările ulterioare.
La întocmirea prezentului raport comun Comisiile au avut în vedere avizul negativ al Consiliului Legislativ (nr.26/17.01.2019);
Guvernul, prin punctul de vedere nr.753 din 30 mai 2019, nu susţine adoptarea iniţiativei legislative.
Proiectul de lege are ca obiect de reglementare vânzarea imobilelor sau a spaţiilor aflate în proprietatea privată a statului sau a unităţilor administrativ-teritoriale, închiriate asociaţiilor sau fundaţiilor, în vederea valorificării acestor imobile sau spaţii, precum şi a întreţinerii lor în bune condiţii.

Potrivit prevederilor art.61 şi 63 din Regulamentul Camerei Deputaţilor, republicat, comisiile au examinat propunerea legislativă în şedinţe separate. Membrii Comisiei pentru administraţie publică şi amenajarea teritoriului au examinat propunerea legislativă  în data de 4 iunie 2019.
La lucrări, au fost prezenţi 22 deputaţi, din totalul de 22 membrii ai Comisiei pentru administraţie publică şi amenajarea teitoriului. La dezbaterile care au avut loc a participat, în conformitate cu prevederile art.55 din Regulamentul Camerei Deputaţilor, republicat, doamna Vasilica Baciu – director în cadrul Ministerului Dezvoltării Regionale şi Administraţiei Publice.
Membrii Comisiei juridice, de disciplină şi imunităţi au examinat proiectul de lege  în data de 2 iulie 2019.
La dezbateri, membrii Comisiei juridice, de disciplină şi imunităţi au fost prezenţi conform listei de prezenţă. 

În urma examinării iniţiativei legislative şi a opiniilor exprimate de către membrii celor două Comisii sesizate în fond, s-a hotărât cu majoritate voturi, întocmirea unui raport comun de respingere a proiectului de Lege privind vânzarea imobilelor sau a spaţiilor, aflate în proprietatea privată a statului sau a unităţilor administrativ-teritoriale, închiriate asociaţiilor sau fundaţiilor, întrucât în vederea aplicării unui tratament echitabil, ar fi fost oportun ca vânzarea imobileler sau a spaţiilor aflate în proprietatea privată a statului sau a unităţilor administrativ-teritoriale să facă obiectul reglementării unui cadru legislativ unitar aplicabil imobilelor închiriate tuturor organizaţiilor neguvernamentale fără scop lucrativ, şi nu doar asociaţiilor şi fundaţiilor. De asemenea, proiectul de lege nu cuprinde reglementări speciale cu privire la vânzarea imobilelor aparţinând patrimoniului cultural naţional.

În raport cu obiectul şi conţinutul reglementării, proiectul de lege face parte din categoria legilor organice.
	PREŞEDINTE,


	VICEPREŞEDINTE,



	NICUŞOR HALICI
	ION CĂLIN


	SECRETAR,
	SECRETAR,

	AIDA-CRISTINA CĂRUCERU
	ANGELICA FĂDOR

	  

	

	Consilier parlamentar, Alexandra Muşat
	Consilier parlamentar, Alina Tănase

